Nordjyllands Politi efterlyste torsdag morgen en 64-årig mand fra Visborg-området nær Hadsund. Manden, der bor alene på en ejendom i området var ikke set siden lørdag, og hans bekendte og pårørende meldte ham derfor savnet ved politiet. - Vi har undersøgt om han eventuelt skulle være indlagt på sygehuset, men det er han ikke. Så vi frygter at der kan være sket ham en ulykke, sagde vagtchef ved Nordjyllands Politi, Michael Elkjær til tv2nord.dk torsdag morgen. Men omkring klokken 13 torsdag blev eftersøgningen af manden så afblæst. Han var fundet i god behold og havde siden lørdag opholdt sig omkring sin båd.

Opsummering:
En 64-årig mand, som siden lørdag har været savnet er torsdag blevet fundet i god behold.